# Barnetrygd

### Fra Wikipedia, den frie encyklopedi

Barnetrygd er en ytelse som gis til foreldre med barn under 18 år som oppholder seg i Norge. Barnetrygden ble innført ved lov i 1946. Fram til 1970 var det bare enslige forsørgere som fikk barnetrygd for førstefødte barn. Gifte fikk barnetrygd fra og med barn nummer to.

Barnetrygdens størrelse er kr 970 pr mnd pr barn (2005). Det gis like mye ytelse pr barn, og ordningen er ikke behovsprøvd på noen måte. Hovedregelen er fortsatt at barnetrygden utbetales til barnets mor.

Utbetalingen skjer fra måneden etter at barnet er født og varer til måneden før barnet fyller 18 år. Iverksettingen skjer automatisk så snart barnet er tildelt fødselsnummer i folkeregisteret. Enslige forsørgere får barnetrygd for 1 barn mer enn det de faktisk forsørger, men må søke om dette og dokumentere sin status som enslig forsørger.

Ordningen administreres av NAV. Det ble i 2004 utbetalt tilsammen kr 14,2 milliarder kroner for tilsammen 1 075 000 barn.

Hentet fra «http://no.wikipedia.org../../../b/a/r/Barnetrygd.html»

Kategorier: Trygd | Barn

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk